Adesua Etomi-Wellington, nke a makwaara dị ka Adesua Etomi (a mụrụ n'ụbọchị 22 n'ọnwa Febụwarị n'afọ 1988),bụ nwafọ onye Naijiria na-eme ihe nkiri. N'afọ 2014, ọ pọtara n'ihe nkiri izizi ya Knocking On Heaven's Door . O meriri Best Actress in a Drama na 2016 Africa Magic Viewers Choice Awards maka ọrụ ya na ihe nkiri ịhụnanya nke afọ 2015 a kpọrọ Falling . A mụrụ Tolulope Adesua Etomi na Owerri, dị n'Imo Steeti, n'ụbọchị nke 22 n'ọnwa Febụwarị. Ọtụtụ mmadụ kwuru afọ ọmụmụ ya bụ afọ 1988. Agbanyeghị, n'ajụjụ ọnụ e mere na Jenụwarị n'afọ 2016, Etomi gwara Pulse Nigeria na ọ dị afọ 29. Ọzọkwa, Answers Africa bipụtara otu edemede na Maachị nke afọ 2016 na-ekwu na ọ dị afọ 30. Nna ya bụ onye agha nke agbụrụ Esan na nne ya bụ injinia nke agbụrụ Yoruba . Ọ bụ ọdụdụ nwa n'ime ụmụnne atọ. Etomi gara ụlọ akwụkwọ Corona dị na Victoria Island, na Legos, ebe o sonyere na otu ihe nkiri mgbe ọ dị afọ asaa.